En l'anyo 1156 lo rei Alifonso lo Batallero nombró a Eneco Sanz merino de Burbaguena, y dimpués adchudicó part de las rendas d'esta localidat a la Orden de Mont-reyal. Dimpués de la reconquiesta cambió unas quantas vegadas de mans, no dependeba de Daroca y estió un de los pocos lugars de la redolada con población morisca. En l'anyo 1250 Burbaguena fue comprada por Chaime I y pasó a fer part de la Sexma del río Xiloca adintro de la Comunidat d'aldeyas de Daroca.